የፕሪሚየር ሊጉ ዳኞች የአካል ብቃት ፈተና ወስደዋል﻿
የኢትዮጵያ እግር ኳስ ፌዴሬሽን የብሔራዊ ዳኞች በአዲስ አበባ ስታዲየም በ2011 ዓ.ም የኢትዮጵያ ወንዶች ፕሪሚየር ሊግን እየመሩ ለሚገኙ 28 ዋና እና 34 ረዳት ዳኞች የአካል ብቃት ፈተና መስጠቱን አስታውቋል፡፡ በዕለቱ የኢትዮጵያ እግር ኳስ ፌዴሬሽን ምክትል ዋና ፀሐፊ አቶ ሰለሞን ገብረሥላሴ የተገኙ ሲሆን ምዘናው በየውድድር ዓመቱ በፊፋ ሕግ መሠረት በየሦስት ወሩ ከሚካሄደው የዳኞች የአካል ብቃት መመዘኛ ፈተናዎች መካከል የ3ኛው
ዙር የብሔራዊ ዳኞች ኮሚቴ ምክትል ሰብሳቢ እና የፊፋ ኤምኤ ዳኞች የአካል ብቃት ኢንስትራክተር በሆኑት በአቶ ቸርነት አሰፋ እንዲሁም በብሔራዊ ዳኞች ኮሚቴ አባላት መካሄዱን ፌዴሬሽኑ በድረ ገፁ አስነብቧል፡፡ በፈተናው ከ28ቱ ዋና ዳኞች 4ቱ ፈተናውን ያላለፉ ሲሆን በረዳት ዳኝነት የተፈተኑት 34ቱም ፈተናውን በብቃት አጠናቀዋል፡፡ የአካል ብቃት ፈተናውን ያላለፉ ዳኞች በቀጣይ 6 ወራት እራሳቸውን በማዘጋጀት በድጋሚ የሚፈተኑ ሲሆን ይህንን እስኪያጠናቅቁ ድረስ በዳኝነት እንደማይሠሩ እና ፈተናውን በድጋሚ ተፈትነው ማለፍ ካልቻሉ ከፕሪሚየር ሊጉ በደረጃ ዝቅ በማለት የከፍተኛ ሊግ ጨዋታዎችን እንዲመሩ ይደረጋሉ፡፡ ይህ ዓይነቱ
ምዘና በየሦስት ወሩ የሚሰጥ
በመሆኑ ቀደም ሲል በዳኞች
ላይ ይደርስ የነበረውን
የተለያዩ የጤና እና መሰል
ችግሮች ለመቅረፍ እንዲሁም
ባለሙያዎቹ በተወሰነ ጊዜ ከዳኞች
ጋር በመገናኘት ያሉበትን
ደረጃ ለማየት እና ጥሩውን
ለማበርታት እንዲሁም ዝቅተኛ
ውጤት ያመጡትን በማንቃት
የተሻለ መሥራት እንደሚገባቸው
ለማድረግ የበኩሉን አስተዋጽኦ
እያደረገ የሚገኝ መሆኑን
እና ያሉትን የዳኝነት
ችግሮች በሰፊው ለመቅረፍ
በተለያዩ እርከኖች የሚከናወኑ
ውድድሮች በወንድም በሴትም
የሚመሩ ዳኞች ተተኪዎች
ላይ በተለይ የሴት
ዳኞች ችግር ከፍተኛ
በመሆኑ ጠንክሮ መሥራት
የቀጣይ የቤት ሥራችን
አድርገን እንሠራለን ሲሉ የብሔራዊ
ዳኞች ኮሚቴ ምክትል
ሰብሳቢ አቶ ቸርነት
አሰፋ ገልጸውልናል፡፡አዲስ ዘመን ግንቦት 18/2011ዳግም ከበደ 